cyanic-selkie/wikianc huggingface dataset:
Vulkaniese Sewe Kruine
Suid-Amerika
Topografiese kaarte van die Argentynse en Chileense grensgebied wat die hoogste kruine bevat, is nie baie akkuraat nie, met in baie gevalle foute in hoogtes van meer as 100 m. Die huidige konsensus, wat geskoei is op die mees onlangse metings, maak Ojos del Salado die tweede hoogste kruin en die hoogste vulkaan in Suid-Amerika. Dit is aansienlik hoër as Monte Pissis.
Asië
Die 5 610 m hoë berg Damavand is 'n baie groot, geïsoleerde stratovulkaan met 'n topografiese prominensie van meer as 4 600 m.
Adam Zwar
Adam Zwar (gebore 13 Januarie 1972) is 'n Australiese skrywer, akteur, en vervaardiger. Hy is bekend vir sy rolle in die televisiereekse Wilfred (2007), Lowdown (2010), en Agony (2012).
Vulkaniese Sewe Kruine
Asië
In Tibet is daar meer as 70 vulkaanopeninge bekend as die Kunlun-vulkaangroep wat hoër as Damavand se kruin is (die hoogste een het na berig word 'n hoogte van 5 808 m bo seespieël). Pieke in dié groep word nie as vulkaniese berge beskou nie, maar as 'n soort piroklastiese keël. Inligting oor die keëls is uiters skaars en die betroubaarheid van hulle beweerde hoogtes en prominensies is onbekend. Dit is onwaarskynlik dat enige van die keëls 'n prominensie van meer as 300 m sal hê (wat vir dié lys nodig is).
Gladiolus reginae
Gladiolus reginae is 'n meerjarige geofiet wat tot die genus Gladiolus behoort. Die plant is endemies aan Limpopo. Die plant se habitat word bedreig deur twee myne, daar is tans minder as 200 individuele plante oor.
Alfred Abel
Alfred Abel (12 Maart 1879 – 12 Desember 1937) was 'n Duitse akteur en regisseur. Hy was bekend vir sy rolle in die rolprente Phantom (1922), Metropolis (1927), Mary (1931), en Bon Voyage (1933).
Werner Abrolat
Werner Abrolat (15 Augustus 1924 – 24 Augustus 1997) was 'n Duitse akteur. Hy was bekend vir sy rolle in die rolprente 00 Schneider - Jagd auf Nihil Baxter (1994) en Praxis Dr. Hasenbein (1997), en in die televisiereeks Königlich Bayerisches Amtsgericht (1969).
Tricia Helfer
Tricia Helfer (gebore 11 April 1974) is 'n Kanadese aktrise en vervaardiger. Sy is bekend vir haar rolle in die televisiereekse Battlestar Galactica (2004), Burn Notice (2007), Dark Blue (2009), en Lucifer (2015).
Gedenkschool der Hugenoten
Die Gedenkschool der Hugenoten (Hugenote-gedenkskool) was die eerste Christelik-nasionale Afrikaanse skool in Suid-Afrika. Dit herdenk die vestiging van die Franse Hugenote aan die Kaap en is ‘n lewende monument vir Afrikaans as taal en moedertaalonderrig.
Liggging
Die skool lê tussen koejawelboorde op die plaas Augusta Kleinbosch aan Kleinboschweg in Daljosafat by die Paarl. Dit is by die koördinate 33° 41′  25″ suid en 19°  1′  34″  oos.
Reggie Austin (akteur)
Reggie Austin (gebore 7 Januarie 1979) is 'n Amerikaanse akteur. Hy is bekend vir sy rolle in die rolprent The Omen (2006) en in die televisiereekse Notes from the Underbelly (2007), Pretty Little Liars (2010), en Agent Carter (2015).
Gedenkschool der Hugenoten
Geskiedenis
Die Genootskap van Regte Afrikaners onder leiding van ds. S.J. du Toit het die belangrikheid van moedertaalonderrig in die opvoeding van die kind besef. Op 14 Maart 1883 is die skool in ‘n ou wynkelder op die plaas De Kleyne Bosch geopen om moedertaalonderrig aan die kinders van Daljosafat en Klein Drakenstein te bied. In November 1910 is die skool weer gesluit toe die staatskole ook Afrikaans as medium van onderrig ingevoer het. Die GRA het gereeld in die skool vergader. Boonop het die Afrikanerbond, Die Patriot, Ons Klyntji sowel as die Eerste Taalbeweging en die Tweede Taalbeweging hul ontstaan hier gehad.
Doelstellings
Die GRA wou hê die skool moes ‘n regte Hugenote-skool wees waarin die gees van die Hugenote-voorouers bewaar en vereer kon word. Daar moes eerbied vir die voorgeslagte, liefde vir die volk, kennis van die volk se geskiedenis en ‘n ware nasionalteitsgevoel aangekweek word. Die strewe was ‘n regte Afrikaanse skool waar alles wat tot ‘n beskaafde opvoeding behoort, geleer sou word. Christelike beginsels moes die grondslag vorm. Boonop moes die skool optree as ‘n normaalskool vir die opleiding van Afrikaanssprekende onderwysers. Om vry te wees van regeringsinmenging is geen gebruik gemaak van regeringssubsidies nie.
Onderwysers en leerlinge
Onder die oud-leerlinge is die taalstryders Totius, D.F. Malherbe, P.J. du Toit en A.G. Visser en sy twee ouer broers. Ander bekende leerlinge van die skool was Abraham Izak Perold, die stigter van die KWV, en D.F. Malherbe, medestigter van Onderstepoort. Oom Lokomotief (D.F. du Toit) was die eerste onderwyser. Ander bekende name onder die onderwysers was Rocco de Villiers en bogenoemde A.G. Visser.
Restourasie
Na 1910 het die skoolgebou verval en was gesluit. Met ‘n skenking van die Helpmekaar Studiefonds is ’n servituut oor die murasie en omliggende erf geregistreer. Op inisiatief van W.A. de Klerk is die Hugenote-gedenkskool Trust in 1987 gestig. Met behulp van o.a. Die Burger, Naspers, KWV, FAK, die Rapportryers en die publiek is geld ingesamel vir die restourasie onder leiding van die argitek Gawie Fagan. Op 25 Maart 2002 is die gebou ingewy. Op die boonste verdieping is ‘n lesinglokaal wat as slypskool en konferensiesentrum vir die bevordering van Afrikaans sowel as museum benut word. Die museum beeld die geskiedenis van die GRA en die skool uit en huisves ‘n versameling boeke deur W.A. de Klerk. Die onderste verdieping is ’n gastehuis.
Amorphea
Amorphea is lede van 'n taksonomiese supergroep wat Amoebozoa en Obazoa insluit. Die laasgenoemde bevat die Opisthokonta, wat Swamme, Diere en die Choanomonada, of Choanoflagellatea insluit. Die taksonomiese affiniteite van die lede van hierdie klade is oorspronklik beskryf en voorgestel deur Thomas Cavalier-Smith in 2002.
Die "International Society of Protistologists", die erkende liggaam vir taksonomie van protosoë, het in 2012 aanbeveel dat die term Unikont verander word na Amorphea omdat die naam "Unikont" gebaseer is op 'n veronderstelde synapomorfie wat die ISP-outeurs en ander wetenskaplikes later verwerp het.
Dit sluit in amoebozoa, opisthokonts, en moontlik Apusozoa.
Diergaarde Blijdorp
Diergaarde Blijdorp, ook bekend as die Rotterdamse Dieretuin of amptelik die Stichting Koninklijke Diergaarde Rotterdam, is een van die oudse dieretuine in Nederland.
Die ontwerper van die nuwe dieretuin is Sybold van Ravesteyn, wie traliewerk en hekke so min moontlik gebruik het, dit is vervang deur gragte en slote. Die verwarmde binneverblyf en ruim leefareas was destyds uniek in die wêreld. Op 7 Julie 1940 is die noordelike gedeelte geopen en in Desember was die hele dieretuin oop. Van Ravesteyn het die dierentuin so ontwerp dat daar 'n simmetrieas deur die park loop, waarop die betongeboue le: die Rivièrahal, die 47 meter hoë uitkyktoring, die roofdiergebou, die groot vyver en die teekamer. Aan weerskante van dié as lê groot stukke weiding vir hoefdiere soos bisons en sebras.
In 1988 neem Blijdorp 'n meesterplan aan wat die hele dieretuin sou verander. Volgens die plan word diere per wêrelddeel georden, in biotope wat heel natuurlik vertoon. Hiermee word nie net diere nie, maar ook plante en kulturele elemente uit die nagebootste biotoop vertoon. Die eerste jare staan dié aanpassings in die teken van Asië. So word in die lente van 1991 die vlermuisgrot geopen, waar besoekers vry tussen honderde vlieënde Egiptiese vrugtevlermuise kan loop. In 1992 word die wolwevallei geopen, die eerste nuwe verblyf vir Europese diere, 'n groot bosryke verblyf waar 'n trop wolwe ook aangehou word.
Ontsnapping van Bokito
By geleentheid van die 150-jarige jubileum onthul koningin Beatrix op 24 April 2007 by die ou ingang 'n kunswerk deur Marcelle van Bemmel. Op 18 Mei 2007, presies 150 jaar na die opening van die dieretuin, ontsnap die mannetjiesgorilla Bokito uit sy blyplek. Hy was aggressief en beseer 'n gereelde besoeker wat reeds lankal gereeld kontak soek met die mensaap, tewens hy saai verwoestings in die restaurant. Drie mense word in die paniek wat hieruit ontstaan lig beseer. Uiteindelik word die gorilla gevang na hy verdoof is, en word weer toegesluit. Die hele dieretuin moes vanweë dié voorval ontruim word. Intussen is die hele gorillablyplek verbou en beveilig met 'n vyf meter hoë rotsmuur.
Peter Adams (akteur)
Peter Adams (18 Mei 1938 – 13 Desember 1999) was 'n Australiese akteur. Hy was bekend vir sy rolle in die rolprent Blowing Hot and Cold (1989) en in die televisiereekse Cop Shop (1977), Prisoner (1979), en Mission: Impossible (1988).
Frankie Avalon
Frankie Avalon (gebore 18 September 1940) is 'n Amerikaanse akteur en vervaardiger. Hy is bekend vir sy rolle in die rolprente The Alamo (1960), Dr. Goldfoot and the Bikini Machine (1965), Grease (1978), en Casino (1995).
Tshesane
Tshesane is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Fritz Achterberg
Fritz Achterberg (2 November 1880 – 12 Oktober 1971) was 'n Duitse akteur. Hy was bekend vir sy rolle in die rolprente Ein unbeschriebenes Blatt (1915), Die silberne Kugel (1916), Hamlet (1921), en Maud, die große Sensation (1923).
Fredric Abbott
Fredric Abbott (16 Oktober 1928 – 10 Julie 1996) was 'n Australiese akteur. Hy was bekend vir sy rolle in die televisiereekse The Avengers (1961), Emerald Soup (1963), The Prisoner (1967), en The Professionals (1977).
Phokoane
Phokoane is 'n groot nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Combretum olivaceum
Combretum olivaceum is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Dallas
Dallas is die derde grootste stad in die Amerikaanse deelstaat Texas. Dit is ook die negende grootste stad van die Verenigde State met 1,3 miljoen inwoners. Die metropolitaanse gebied van Houston het 'n bevolking van 6,3 miljoen. Die stad is bekend vir sy ryk oliemaatskappye.
Dallas ontstaan in 1841 en is na adjunkpresident George M. Dallas genoem. John Neely Bryan bou in dieselfde jaar 'n huisie naby die Trinityrivier en begin 'n veerdiens. Die huisie is steeds in die middel van Dallas te sien.
Combretum oatesii
Combretum oatesii is 'n struik wat aan die familie Combretaceae behoort. Die spesie is inheems aan Botswana, die Demokratiese Republiek die Kongo, Malawi, Mosambiek, Tanzanië, Zambië en Zimbabwe.
Dallas
Op 22 November 1963 is president John F. Kennedy tydens 'n rytoer in Dallas vermoor, vermoedelik deur Lee Harvey Oswald.
Camille Henderson
Camille Henderson (gebore 16 Junie 1970) is 'n Kanadese aktrise. Sy is bekend vir haar rolle in die rolprent My American Cousin (1985) en in die televisiereekse Danger Bay (1984) en VH1 Storytellers (1996).
Dallas
Dallas was een van die gasheerstede tydens die FIFA Sokker-Wêreldbekertoernooi in 1994. Tydens die FIFA Sokker-Wêreldbekertoernooi in 2026 sal weer wedstryde hier aangebied word.
Kombersjas
'n Kombersjas of duffelbaadjie is 'n jas gemaak van duffel, 'n growwe, dik, wolmateriaal. Die naam is afgelei van Duffel, 'n dorp in die provinsie van Antwerpen in België waar die materiaal ontstaan. Duffelsakke was oorspronklik gemaak van dieselfde materiaal.
Geskiedenis
Groot voorrade van na-oorlogse militêre surplusjasse het beskikbaar geraak teen billike pryse aan die algemene publiek. Dit het beteken dat hierdie jasse 'n alomteenwoordige en gewilde klere-item was in die 1950's en 1960's, veral onder jong mense.
In moderne tye
In moderne tye is die tipe materiaal wat gebruik word om duffeljasse te maak bekend as Melton lap, in teenstelling met die moderne duffellap van 'n sagter wolstof wat gebruik word vir hoëgraadse jasse en parkas.
Patantshwane
Patantshwane is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Sergio Mattarella
Sergio Mattarella ([ˈsɛrdʒo mattaˈrɛlla]; gebore 23 Julie 1941) is 'n Christen-Demokratiese Italiaanse politikus, regsgeleerde (met fokus op die Italiaanse grondwet) en akademikus wat tussen 2011 en 2015 as regter aan Italië se grondwetlike hof, die Corte costituzionale, gedien het. In Januarie 2015 is hy as die 12de staatspresident van Italië vir 'n ampstermyn van sewe jaar verkies. Sy pligte as staatshoof is hoofsaaklik seremonieel van aard - behalwe tydens 'n regeringskrisis wanner die president 'n sleutelrol speel en politici deur hom na die Colle ontbied word, soos die Quirinaalpaleis, sy ampsetel op die Quirinaalheuwel, in die omgangstaal genoem word.
Sergio Mattarella se vader, Bernardo Mattarella, was 'n invloedryke politikus van Italië se Christen-Demokratiese party Democrazia Cristiana wat sewe keer as minister gedien het. Sy ouer broer Piersanti was 'n waagmoedige goewerneur in Sisilië wat ferm teen Mafiastrukture opgetree het. Op Driekoningsdag 1980 is hy, nadat hy 'n mis bygewoon het, in sy motor deur Mafialede geskiet en kort daarna in die arms van Sergio dood. Sergio Mattarella se toetrede tot die aktiewe politiek word deur hom as 'n geleentheid beskou om voort te gaan met Piersanti se politieke missie. In teenstelling met sy voorganger Giorgio Napolitano, wat daarvan gehou het om 'n aktiewe rol in Italië se politieke lewe te speel ('n oortuiging wat hom die bynaam "Koning Giorgio" besorg het), beskou Mattarella homself as 'n soort onpartydige skeidsregter.
Sedert die afsterwe van Sergio Mattarella se eggenote Marisa in 2012 woon hul dogter Laura (* 1968) saam met haar vader belangrike openbare plegtighede by en tree ook as Italië se Eerste Dame op.
Gladiolus recurvus
Die voorlopertjie (Gladiolus recurvus) is 'n meerjarige geofiet wat tot die genus Gladiolus behoort en deel van die fynbos vorm. Die plant is endemies aan die Wes-Kaap en kom van Ceres tot by Somerset-Wes voor. Die plant het baie van sy habitat afgestaan die afgelope 100 jaar aan die aanlê van wingerde, graanlanderye, olyfboorde en sagtevrugte.
Combretum paradoxum
Combretum paradoxum is 'n struik wat aan die familie Combretaceae behoort. Die spesie is inheems aan Angola, Demokratiese Republiek die Kongo, Gaboen, Ghana, Ivoorkus, Kameroen en die Sentraal-Afrikaanse Republiek.
Parka
'n Parka (afkomstig van Nenets) of anorak (Groenlands: aannoraq, afgelei van anori vir "wind") is 'n tipe baadjie met 'n kappie, dikwels gevoer met pels of vals pels. Die Caribou Inuit het hierdie soort kledingstuk uitgevind, oorspronklik gemaak van rendier of seeleeuvel, vir jag en kajakvaarte in die ysige Arktiese gebiede. Sommige Inuit anoraks vereis gereelde insmeer met visolie hul waterweerstand te behou.
Die woorde anorak en parka word uitruilbaar gebruik, maar hulle is eintlik verskillende klere. Streng gesproke is 'n anorak 'n waterdigte baadjie met 'n kappie en sonder 'n voorste opening, en soms koordjies by die middellyf en mansjette, en 'n parka is 'n heuplengte koueweerjas, gewoonlik met donsvere gestop of baie warm sintetiese vesel, en met 'n pelsgevoerde kappie.
Joss Ambler
Joss Ambler (23 Junie 1900 – 1959) was 'n Australiese akteur. Hy was bekend vir sy rolle in die rolprente The Citadel (1938), Blackout (1940), Battle for Music (1943), en Candles at Nine (1944).
Grey-versameling
Die Grey-versameling in die Nasionale Biblioteek van Suid-Afrika in Kaapstad bestaan uit een van die belangrikste versamelings Middeleeuse manuskripte en wiegedrukke buite Europa en Amerika.
Manuskripte
Die 115 manuskripte bestaan uit Bybels en evangelies, liturgiese en stigtelike lektuur sowel as nie- godsdienstige verhale. Die meeste van hierdie manuskripte is versier. 'n Evangelie uit die 10de eeu in Latyn en afkomstig uit Tours is die oudste geskrif in die land. Ook is daar 'n Bybel met versierde hoofletters uit die 13de eeu. Onder die liturgiese geskrifte is daar die Amorbach Evangelistarium deur Götz van Berlichingen uit 1525. Ander bekende vroeë literatuur is 'n kopie van Dante se Divina commedia uit die 15de eeu, 'n uitgawe van Julius Caesar se Commentarii de bello Gallico en 'n Nederlandse vertaling van The Travels of Sir John Mandeville wat handel oor 'n reis in die Nabye Ooste in die 14de eeu.
Wiegedrukke
Daar is 136 wiegedrukke (inkunabele en post-inkunabele) in die versameling. Hiervan is De vita Christiana deur St. Augustinus die oudste boek. Dit is in 1470 in Mainz gedruk deur Peter Schoeffer, 'n leerling van Johannes Gutenberg. Verder is daar eerste uitgawes van Geoffrey Chaucer (1340–1400), Edmund Spenser (1552–1599) en William Shakespeare (1564–1616). Ook drukwerk deur vroeë drukkers soos William Caxton en Wynkyn de Worde is in die biblioteek.
Skenker
Sir George Grey het die versameling saamgestel uit materiaal wat hy tussen 1853 en 1860 by Londense boekhandelaars aangekoop het. Daarna het hy dit aan die volk van Suid-Afrika geskenk.
Combretum oyemense
Combretum oyemense is 'n struik wat aan die familie Combretaceae behoort. Die spesie is inheems aan Gaboen, Ghana, Ivoorkus, Kameroen, Liberië en Sierra Leone.
Slangkop
Slangkop (Ornithoglossum vulgare) is 'n lelie wat gekenmerk word deur blou tot grysgroen blare, wat die stingel omhul en 'n aantreklike blommerangskikking het. Die plant groei gewoonlik ongeveer 30 cm hoog, maar kan langer word as dit meer vog kry.
Ornithoglossum vulgare word wyd versprei in die droë en halfdroë gebiede van Botswana, Malawi, Mosambiek, Namibië, Suid-Afrika, Tanzanië, Zambië en Zimbabwe. Dit is afwesig in die noordelike deel van Namibië. In Namibië kom hierdie plant hoofsaaklik op vlaktes voor, maar word soms ook op rotsagtige hange aangetref.
Hierdie lelie is giftig en kan 'n probleem in die veld wees.
Combretum paucinervium
Combretum paucinervium is 'n struik wat aan die familie Combretaceae behoort. Die spesie is inheems aan Ekwatoriaal-Guinee en Gaboen.
Pratt & Whitney PW6000
Die Pratt & Whitney PW6000 is 'n hoë-omleiding-verhouding turbowaaier enjin wat ontwerp is vir die Airbus A318 met 'n ontwerpstukrag van 18 000 tot 24 000 lb·f (82-109 kN).
Ontwerp en ontwikkeling
Pratt & Whitney het die enjin ontwerp met die oog op minimum kompleksiteit, wat onderhoudskoste aansienlik verminder asook gewig en brandstof bespaar. Maar toetse het getoon dat die eerste vyfstadium hoëkompressor-gebaseerde ontwerp nie voldoen het aan die verwagte brandstofverbrandingsprestasie nie. As gevolg hiervan het baie van die oorspronklike kliënte hul bestellings oorgeskakel na die mededinger "CFM International CFM56-5".
Om die probleem aan te spreek, het Pratt & Whitney 'n hergesertifiseerde, verbeterde ontwerp gebruik met 'n sesstadium hoëdrukkompressor, ontwerp deur "MTU Aero Engines", om die verwagte prestasie te bereik. Die Duitse maatskappy vervaardig die hoëdrukkompressor en die laedrukturbine. Die hoëdrukkompressor word aangedryf deur 'n enkelstadiumturbine. Op die laedrukspoel dryf 'n driestadiumturbine 'n enkelstadiumwaaier en 'n vierfase laedrukkompressor aan.
Tswatago
Tswatago is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Eerste Opiumoorlog
Die Eerste Opiumoorlog (1839–42), ook bekend as die Opiumoorlog en as die Anglo-Chinese-oorlog, was ’n oorlog tussen Groot-Brittanje en China oor hul botsende standpunte oor diplomatieke betrekkinge, handel en die administrasie van geregtigheid vir buitelanders.
Voor die konflik wou Chinese amptenare die verspreiding van opium inperk en het hulle ongeveer 20 000 kiste met opium (ongeveer 1,21 miljoen kilogram) van Britse handelaars gekonfiskeer. Hoewel die Britse regering China se reg om invoere te beheer nie amptelik ontken het nie, het hulle beswaar gemaak teen hierdie beslaglegging en sy militêre mag misbruik om gewelddadige regstelling af te dwing.
In 1842 het die Verdrag van Nanking – die eerste van wat die Chinese later die ongelyke verdrae sou noem – ’n vrywaring aan Brittanje verleen, vyf verdraghawes geopen en die Hongkong-eiland oorgedra waardeur die handelsmonopolie van die Kantonstelsel beëindig is. Die verdrag het egter daarin misluk om die Britse doelwitte van verbeterde handel en diplomatieke betrekkinge te behaal, wat aanleiding gegee het tot die Tweede Opiumoorlog (1856–60). Die oorlog word vandag beskou as die aanvang van die moderne Chinese geskiedenis.
Agtergrond
Sedert die aanvang van die Kantonstelsel deur die Qing-dinastie in 1757 was die handel in Chinese ware uiters winsgewend vir Europese én Chinese handelaars. Buitelandse handelaars kon egter slegs handeldryf deur ’n Chinese handelsliggaam bekend as die Dertien Hongs, en was beperk tot Kanton (Guangzhou). Buitelanders kon slegs in een van die Dertien Faktorye naby Shamian-eiland in Kanton woon en kon in geen ander deel van China woon of handeldryf nie.
Handel in tee en silwer
Daar was ’n onversadigbare vraag na tee in Brittanje. China het egter slegs silwer as betaling vir tee aanvaar, wat gelei het tot chroniese handelstekorte. ’n Handelswanbalans in die guns van Brittanje het ontstaan. Die Sino-Britse handel is sodanig oorheers deur luukse items met hoë waarde soos tee (van China na Brittanje) en silwer (van Brittanje na China), dat goud en silwer algemeen in China gebruik is.
Meredith Henderson
Meredith Henderson (gebore 24 November 1983) is 'n Kanadese aktrise en vervaardiger. Sy is bekend vir haar rolle in die rolprente Heartstopper (2006) en Jumper (2008), en in die televisiereekse Goosebumps (1995) en The Adventures of Shirley Holmes (1996).
Eerste Opiumoorlog
Handel in tee en silwer
Brittanje het sedert die 18de eeu gebruik gemaak van die goudstandaard en moes dus silwer van die Europese vasteland en Meksiko aankoop om die Chinese honger na silwer te stil. Pogings deur die Britte (Macartney in 1793), die Nederlanders (Van Braam in 1794), Rusland (Golofkin in 1805) en weer die Britte (Amherst in 1816) om vir toegang tot die Chinese mark te onderhandel, is egter deur die onderskeie keisers geveto.
Opiumhandel
Teen 1817 het die Britte besluit dat kontra-handel in ’n narkotiese dwelmmiddel, Indiese opium, ’n manier was om die handelstekort te verminder en om die Indiese kolonie winsgewend te maak. Die Qing-administrasie het aanvanklik die invoer van opium verdra omdat dit ’n indirekte belasting op Chinese onderdane geplaas het terwyl die Britte hul tee-invoere vanuit China kon verdubbel – met die gevolg dat die Qing se keiserlike tesourie en agente se monopolie op tee-uitvoer versterk is.
Opium het algemeen begin voorkom met die groot hoeveelhede wat deur die Britte ingebring is (gemotiveer deur die gelykstelling van handel). Britse verkope van opium in grootmaat het in 1781 begin en verkope het tussen 1821 en 1837 vyfvoudig toegeneem. Skepe van die Oos-Indiese Kompanjie het hul vragte na eilande, en veral Lintin-eiland, geneem waar Chinese handelaars met vinnige en goedbewapende klein bote die goedere vir binnelandse verspreiding vervoer het.
Teen 1820 het die aanplant van tee in die Indiese en Afrika-kolonies, benewens die versnelde opiumverbruik die vloei van silwer omgekeer net toe die Keiserlike Tesourie die onderdrukking van rebelle teen die Qing moes finansier. Die Qing-regering het probeer om ’n einde aan die opiumhandel te bring, maar sy pogings is bemoeilik deur plaaslike amptenare (insluitend die goewerneur-generaal van Kanton) wat groot wins getrek het uit omkopery en belastings.
In 1834 is ’n keerpunt bereik. In Engeland het hervormers vir vryhandel daarin geslaag om ’n einde te bring aan die monopolie van die Britse Oos-Indiese Kompanjie en die handel is in die hande van privaat intrepreneurs gelaat. Amerikaners het Opium vanuit Turkye in omloop gebring wat goedkoper maar van swakker gehalte was. Kompetisie het die prys van opium afgedwing en verkope het toegeneem.
In 1839 het keiser Daoguang die vakkundige amptenaar Lin Zexu aangestel in die amp van spesiale keiserlike kommissaris met die taak om die opiumhandel uit te wis. Met sy aankoms het Lin die verkoop van opium verbied en vereis dat alle voorrade van die dwelm aan die Chinese owerhede oorhandig moet word. Hy het ook geëis dat alle buitelandse handelaars ’n "geen opiumhandel"-verdrag onderteken waarvan die verbreking met die dood strafbaar was. Lin het ook die kanaal na Kanton gesluit wat effektiewelik die Britse handelaars in die stad gyselaars gemaak het.
Charles Elliot, die hoofsuperintendent van Britse handel in China het daarin geslaag om Britse handelaars te oorreed om hul opiumvoorraad te oorhandig met die belofte van uiteindelike vergoeding van die Britse regering vir hul verlies. (Hierdie belofte en die onvermoë van die Britse regering om dit te betaal sonder om ’n politieke storm te ontketen, was ’n belangrike oorsaak vir die gevolglike Britse aanval.)
In totaal is 20 000 kratte (elk met ongeveer 55 kg ) oorhandig en vanaf 3 Junie 1839 vernietig. Ná die insameling en vernietiging van die opium het Lin Zexu ’n amptelike versoek (折奏/摺奏) aan koningin Victoria geskryf, in ’n onsuksesvolle poging om die handel van opium te beëindig omdat dit duisende Chinese burgerlikes vergiftig het. Die geskrif, wat met ’n handelskip gestuur moes word, het nooit die koningin bereik nie.
Die Kowloon-insident
Op 7 Julie 1839 het seelui van die Carnatic en Mangalore, albei in besit van Jardine, Matheson & Co., in Kowloon aangekom. ’n Groep matrose, vergesel van kollegas van ander skepe, het aan land gegaan en aggressief geraak nadat hulle te veel samshu (rysbrandewyn) gedrink het. In ’n gevolglike dronk bakleiery het ’n inwoner van Tsim Sha Tsui genaamd Lin Weixi ernstige beserings opgedoen en die volgende dag gesterf. Op 15 Julie het die hoofsuperintendent van Britse handel in China, Charles Elliot, 'n beloning van $200 uitgereik vir getuienis wat sou lei tot die arrestasie van diegene wat die moord gepleeg het en $100 vir getuienis wat die aanhitsers van die voorval sou help opspoor. Lin Zexu, die keiserlike kommissaris, het daarop aangedring dat die oortreder moes sterf om die saak volgens Chinese wette op te los maar die hoofsuperintendent het volgehou dat hy jurisdiksie het onder ’n wet van 1883 van die Britse Parlement wat onder hersiening was. Op 12 Augustus het Elliot voorgesit in ’n hof van kriminele- en admiraliteitsjurisdiksie aan boord van die Fort William in Hongkong-hawe. Hy het Lin genooi om waarnemers te stuur, maar niemand het opgedaag nie. Met Elliot as regter en ’n groep handelaars as die jurie is twee mans skuldig bevind aan oproerigheid. Elk is met £15 beboet en gevonnis tot drie maande arbeid in Engeland. Drie mans is skuldig bevind aan aanranding en oproerigheid en is beboet met £25 elk en gevonnis tot ses maande gevangenisstraf in soortgelyke omstandighede. Nadat hulle egter in Engeland aangekom het, is die mans vrygelaat omdat die saak geen jurisdiksie gehad het nie.
Combretum fulvum
Combretum fulvum is 'n struik wat aan die familie Combretaceae behoort. Die spesie is inheems aan Guinee en Sierra Leone.
Eerste Opiumoorlog
Die Kowloon-insident
Lin was nie tevrede met die verrigtinge nie omdat niemand aan die Chinese oorhandig is nie. Hy het die hof beskou as ’n oortreding van China se soewereiniteit. Op 15 Augustus het Lin ’n edik uitgevaardig wat die verkoop van kos aan die Britte verbied het en die volgende dag is hul knegte aan Macau onttrek. Oorlogsjonke het in inhamme van die Pêrelrivier aangekom en kennisgewings bo die varswaterbronne het te kenne gegee dat dit vergiftig is. Op 24 Augustus het Don Adriao Accacio da Silveira Pinto, die Portugese goewerneur van Macau, aangekondig dat die Chinese hom bevel gegee het om die Britte uit die kolonie te verdryf. Hy het Lancelot Dent, ’n Britse handelaar, gewaarsku dat die Chinese beplan het om beslag te lê op Britse wonings in Macau. Op 25 Augustus het die voormalige superintendent John Astell aan Elliot voorgestel dat alle skepe Hongkong moet verlaat. Teen die einde van die maand het meer as 2 000 mense in meer as 60 skepe in Hongkong-hawe vergader sonder vars kos of water. Op die skepe was Europese handelaars en talle Britse gesinne. Die Volage van kaptein Henry Smith en die Hyacinth het op 30 Augustus na Hongkong geseil. Elliot het amptenare van Kowloon gewaarsku dat die konflik kan toeneem indien die embargo sou voortduur.
Die Opiumoorlog (1839–42)
Laat in Oktober het die Thomas Coutts in China aangekom en na Kanton gevaar. Die skip is besit deur Kwakers wat geweier om in opium handel te dryf en Warner, die kaptein, het geglo Elliot het sy wetlike outoriteit oorskry deur die ondertekening van ’n verdrag te verbied waarin skepe wat nie die dwelm aan boord gehad het nie, toegelaat sou word om vas te meer. Die oortreding hiervan was met die dood strafbaar en alle opium aan boord sou gekonfiskeer word. Die kaptein het met die goewerneur van Kanton onderhandel en gehoop dat alle Britse skepe hul goedere in Chuenpee, ’n eiland naby Humen, sou kon aflaai.
Om ander Britse skepe te verhoed om die Thomas Cutts na te doen, het Elliot ’n blokkade van die Pêrelrivier gereël. Gevegte het op 3 November 1839 begin toe ’n tweede Britse skip, die Royal Saxon, probeer het om na Kanton te vaar. Die HMS Volage en HMS Hyacinth van die Britse Koninklike Vloot het waarskuwingskote in die rigting van die Royal Saxon gevuur.
In 1840 het Elliot die Portugese goewerneur in Macau gevra om Britse skepe toe te laat om daar op en af te laai in ruil vir die betaling van huur en heffings. Die goewerneur het, uit vrees dat die Qing-regering die verskaffing van voedsel en ander noodsaaklikhede aan Macau sou staak, die versoek geweier. Op 14 Januarie 1840 het die Qing-keiser alle buitelanders in China versoek om materiële bystand aan die Britte in China te staak. In weerwraak het die Britse regering en die Britse Oos-Indiese Kompanjie besluit dat hulle Kanton sou aanval. Die militêre onkoste sou deur die Britse regering gedra word.
Lord Palmerston, die Britse minister van Buitelandse Sake, het die Opiumoorlog begin “om die beginsel van vryhandel te handhaaf.” Melancon argumenteer dat die rede vir oorlogbetreding nie die opium was nie maar die Britse behoefte om sy reputasie, eer en verbintenis tot wêreldwye vryhandel te handhaaf. China het aan Brittanje gekarring op die oomblik toe Brittanje ernstige druk van die Midde-Ooste, op die Indiese grens en in Latyns-Amerika ervaar het. Uiteindelik, sê Melancon, het die regering se noodsaak om sy eer in Brittanje en prestige oorsee te handhaaf, die besluit om oorlog te voer afgedwing. Kritici fokus egter op die immoraliteit van opium. William Ewart Gladstone het die oorlog veroordeel as “onregverdig en onbillik” en het lord Palmerston se bereidheid “om die handel in berugte smokkelware te beskerm,” gekritiseer. Die publiek en pers in die Verenigde State en Brittanje het hul verontwaardiging dat Brittanje die opiumhandel ondersteun, uitgedruk.
Curt Ackermann
Curt Ackermann (8 April 1905 – 1988) was 'n Duitse akteur. Hy was bekend vir sy rolle in die rolprente Drei tolle Tage (1936), Yvette (1938), Melody of a Great City (1943), en Der verzauberte Tag (1944).
Eerste Opiumoorlog
Die Opiumoorlog (1839–42)
In Junie 1840 het ’n verkenningsmag van 15 kaserneskepe, 4 stoomaangedrewe kanonbote en 25 kleiner skepe met 4 000 mariniers Kanton vanaf Singapoer bereik. Die mariniers was onder leiding van kommandeur James Bremer. Bremer het geëis dat die Qing-regering die Britte vergoed vir die verliese wat gely is weens die onderbroke handel.
Op bevel van lord Palmerston het ’n Britse ekspedisie die mond van die Pêrelrivier geblokkeer en noordwaarts beweeg om Zhoushan oor te neem. Onder leiding van kommandeur Bremer in Wellesley het hulle die leë stad oorgeneem na ’n uitruil van skote met oewerbatterye wat net beperkte lewensverlies ten gevolg gehad het.
Sykous
Sykouse is digsluitende, elastiese klere wat die been van die voet tot die knie en moontlik ook 'n deel van die heup bedek. Sykouse wissel in kleur, ontwerp en deursigtigheid. Deesdae word sykouse hoofsaaklik gedra vir mode en estetika, gewoonlik in saam met knielengte rompe.
Eerste Opiumoorlog
Die Opiumoorlog (1839–42)
Die volgende jaar (1841) het die Britte die Bogue-forte aangeval wat die mond van die Pêrelrivier – die waterweg tussen Hongkong en Kanton – bewaak het. Intussen het die aanvang van die Sino-Sikhoorlog in die verre weste in Tibet nog ’n aanvalsfront gevoeg tot die Qing-weermag wat reeds onder druk was. Teen Januarie 1841 het die Britse magte die hoëgrond om Kanton beheer en Banniermanne in Ningbo en by die veldpos van Dinghai, verslaan. In dieselfde jaar het die Britte drie onsuksesvolle pogings tot oorname van die hawe in Keelung aan die noordoostelike kus van Taiwan gemaak.
Sykous
Voordele en nadele
Sykouse word steeds verkies bo broekiekouse vir 'n aantal redes. Dit kan insluit die persepsie dat sykouse, en die gepaardgaande gebruik van kousbande en kant, hoë mode is, en dat die blootstelling van die heupe meer esteties of seksueel aanloklik is as broekiekouse.
Eerste Opiumoorlog
Die Opiumoorlog (1839–42)
Teen die middel van 1842 het die Britte die Chinese aan die monding van hul ander groot rivierhandelsroete, die Yangtze, verslaan en was hulle besig om Sjanghai oor te neem. Die oorlog het uiteindelik in Augustus 1842 geëindig met die ondertekening van die Verdrag van Nanking, China se eerste Ongelyke Verdrag.
Sykous
Voordele en nadele
Beide nylon sykouse en broekiekouse deel die voordeel dat dit vinnig droog word in vergelyking met broeke. Spaar pare is ook maklik om saam te dra as hulle beskadig word. As hulle leer (skeur) kan hulle een-een vervang word, wat 'n kostevoordeel oor broekies bied.
Eerste Opiumoorlog
Nalatenskap
Die gemak waarmee die Britse magte die veel groter Chinese magte verslaan het, het die Qing-dinastie se prestige ernstig geknou. Die sukses van die Eerste Opiumoorlog het die Britte in staat gestel om met die opiumhandel voort te gaan. Dit het ook die weg gebaan vir die oopstel van die winsgewende Chinese mark vir ander handel en die blootstelling van die Chinese gemeenskap aan sendingwerk.
Sykous
Voordele en nadele
Sykouse het egter 'n nadeel in kouer weer, want meer vel word blootgestel aan die koue in vergelyking met broekiekouse. Broekiekouse verlang ook nie kousbande, ens. nie, en hoef nie daagliks soveel verstel te word nie, terwyl dit ook 'n gladder lyn onder stywe, vormgepasde klere laat.
Eerste Opiumoorlog
Nalatenskap
Lin Zexu was een van die opmerklikste figure in die gebeure wat gelei het tot die Opiumoorlog. Hy is deur die Daoguang-keiser aangestel om die opiumhandel te onderdruk en was as “Lin die Helder Lug” bekend vir sy voortreflike diens aan die Qing-regering.
Hoewel hy aanvanklik sukses gehad het met die arrestasie van 1 700 opiumhandelaars en die vernietiging van 1,2 miljoen kilogram opium, is hy as die sondebok uitgewys vir die aksies wat gelei het tot die Britse weerwraak en hy moes die blaam dra vir die onvermoë om opiuminvoer en -verbruik in China te keer. Lin Zexu word nietemin beskou as ’n held van die 19de-eeuse China en sy beeld is op verskeie plekke in die wêreld verewig.
Die Eerste Opiumoorlog was die begin van ’n lang tydperk van die verswakking van die staat en anti-Qing-rebellies soos die Taiping-rebellie, ’n oorlog wat van 1850 tot 1864 geduur het en waarin minstens 20 miljoen Chinese dood is. Die Qing-dinastie, gelei deur etniese Mantsjoes, is deur baie Chinese wat oorwegend Han-Chinese was, beskou as ’n ondoeltreffende en korrupte buitelandse bewind.
Melinda Gates
Melinda French Gates (gebore Melinda Ann French; 15 Augustus 1964) is 'n Amerikaanse filantroop en voormalige rekenaar wetenskaplike en hoofbestuurder by Microsoft. Sy is deurgaans deur Forbes as een van die wêreld se magtigste vroue aangewys.
In 2000, het sy en haar destydse man Bill Gates het saam die Bill & Melinda Gates Foundation gestig, die wêreld se grootste private liefdadigheidsorganisasie vanaf 2015. Sy en haar eksman is bekroon met die Amerikaanse Presidensiële Medalje van Vryheid en die Franse Erelegioen.
Vroeg in Mei 2021 het Bill en Melinda Gates aangekondig dat hulle gaan skei, maar sal steeds mede-voorsitters van die stigting bly.
Goewerneur
'n Goewerneur is 'n openbare ampsbekleër van die uitvoerende gesag van 'n eerstevlak subnasionale entiteit in 'n land. In die breë is 'n goewerneur die regeringshoof van 'n staat, provinsie of departement. Hy is verantwoordelik vir die openbare administrasie van genoemde entiteit en word bygestaan ​​deur 'n kabinet of raad van ministers of sekretarisse afhangende van die land.
Selfs in lande met 'n diep en radikale federale stelsel, kan die goewerneur magte hê wat in ander lande vir nasionale heersers gereserveer is. Dit is so in die geval van die Verenigde State, waar 'n staatsgoewerneur wetsontwerpe rakende straf- en siviele reg kan voorlê, aangesien dit van die Streekwetgewende Vergadering afhang om wetgewing oor hierdie aangeleenthede te maak; hy kan ook genoemde wette veto, beswaar daarteen maak of dit promulgeer, soos dit ook gebeur met wette in sekere aspekte van arbeid, bankwese, versekering en belastingwetgewing. Hy kan ook gevangenes kwytskeld vir staatsmisdade, is opperbevelvoerder van die militêre magte, verantwoordelik vir fiskale beleid met betrekking tot sekere belastings en kan aan die Staatswetgewer voorstel om die minimum loon te verhoog.
pre-Romeinse ryke
Alhoewel die wetlike en administratiewe raamwerk van provinsies, wat elkeen deur 'n goewerneur geadministreer word, deur die Romeine geskep is, was die term goewerneur 'n gerieflike term vir historici om soortgelyke stelsels in die oudheid te beskryf. Inderdaad, baie streke van die voor-Romeinse oudheid is uiteindelik vervang deur Romeinse provinsiale regerings na hul verowering deur Rome. Plato het die metafoor gebruik dat die staatskip met 'n roer gedraai word, die Latynse woord vir roer is gubernaculum.
Antieke Rome
Sedert die skepping van die eerste Romeinse provinsies is elke jaar 'n goewerneur aangestel om elkeen daarvan te administreer. Die hooffunksie van 'n Romeinse goewerneur was dié van 'n landdros of regter, en die bestuur van belasting en openbare besteding in sy gebied.
Onder die Republiek en vroeë Ryk het 'n goewerneur egter ook militêre magte in sy provinsie gehad. Die republikeinse goewerneurs was almal mans wat die vorige jaar in hooggeplaaste posisies in Rome gedien het en verwante titels soos prokonsul of propraetor gehad het.
Die eerste keiser, Octavianus Augustus het die provinsies in twee kategorieë verdeel. Tradisioneel het gesogte goewerneurskappe gebly soos voorheen, terwyl hy in 'n verskeidenheid ander self formele goewerneurskap behou het, en die werklike taak van administrasie aan aangesteldes gedelegeer het (gewoonlik met die titel legatus Augusti). Die legatus het soms 'n prefek (later prokurator), gewoonlik 'n man van ruiterlike rang, aangestel om as sy adjunk in 'n substreek van die groter provinsie op te tree. Die berugte karakter Pontius Pilatus in die Christelike Evangelies was 'n goewerneur van hierdie tipe.
'n Spesiale geval was Egipte, 'n ryk "private" domein en 'n lewensbelangrike broodmandjie vir Rome, waar die Keiser amper die teokratiese status van 'n farao geërf het. Die keiser is daar verteenwoordig deur 'n goewerneur genaamd praefectus augustalis, 'n titel wat die godsdienstige kultus van die keiser opgeroep het.
Die keisers Diocletianus en Konstantyn het in die 3de en 4de eeue nC. 'n herorganisasie uitgevoer met twee hoofkenmerke : Die provinsies is verdeel en baie meer gemaak; hulle is toe in biskopdomme gegroepeer, en die biskopdomme op hul beurt in vier Praetoriaanse prefekture. Militêre verantwoordelikhede is van die goewerneurs verwyder en gegee aan nuwe amptenare genaamd comes rei militaris, later ook magister militum.
Die gesogte goewerneurskappe van Afrika en Asië is gelaat met die titel van prokonsul en die spesiale reg om sake direk na die Keiser te verwys; die praefectus augustalis by Alexandrië en die comes Orientis by Antiogië het ook spesiale titels behou. Vir die res het die goewerneurs van provinsies verskeie titels gehad, sommige bekend as consularis, ander as correctors, terwyl ander as praesees. Afgesien van Egipte en die Ooste, was elke biskopdom gelei deur 'n goewerneur bekend as 'n predikant. Die prefekture is gelei deur praefecti praetorio.
Bisantium
Bogenoemde stelsel het oorleef met min betekenisvolle veranderinge tot die ineenstorting van die Romeinse Ryk in die Weste; en in die Ooste, die ineenstorting van orde met die Persiese en Arabiese invalle van die 7de eeu. In daardie stadium het 'n nuwe tipe goewerneur na vore gekom, die Strategos. Dit was 'n hoofrol vir die kwessies wat die provinsies op hierdie stadium vervang het, wat 'n terugkeer na die samesmelting van burgerlike en militêre kantore behels het, wat die praktyk was tydens die Republiek en vroeë Ryk.
Testikel
Eksterne voorkoms
Feitlik alle gesonde manlike gewerweldes het twee testikels. Hulle is min of meer ewe groot, hoewel die regtertestikel van haaie gewoonlik groter is. By baie voël- en soogdierspesies kan die linkerkantste een die grootste wees.
Goewerneur
Nalatenskap
Alhoewel die Romeinse administrasie in die Weste grootliks deur die barbare invalle vernietig is, word die model daarvan onthou; hierdie model het baie invloedryk geword in twee spesifieke velde: die Romeinse reg en die Christelike Kerk.
Testikel
Eksterne voorkoms
By soogdiere kom die testikels dikwels voor in ’n uitbreiding van die abdomen wat die skrotum genoem word. Dit het twee funksies: die beskerming van die testikels en die regulering van temperatuur. Die optimale temperatuur vir die testikels is 35,6 grade Celsius, wat 2 grade onder die kerntemperatuur van die liggaam is.
By soogdiere met eksterne tesikels is dit algemeen dat die een testikel laer hang as die ander. Na raming hang 21,9% van mans se regtertestikel laer, terwyl 27,3% s’n ewe laag hang. Dit is vanweë verskille in die vaatstruktuur aan die twee kante van die liggaam.
In gesonde mans is die gemiddelde volume van die testikels 18 cm3 per testikel, terwyl die normale grootte wissel van 12 cm3 tot 30 cm3. Die gemiddelde testikel ná puberteit is sowat 5 x 2 x 3 cm. Menslike testikels is kleiner as dié van sjimpansees, maar groter as gorillas s'n.
Interne struktuur
Om die testikel is ’n omhulsel wat uit drie lae bestaan: die tunica vaginalis, tunica albuginea en tunica vasculosa.
Sowel die buitenste laag van die testikels as die binnenste laag van die skrotum is bedek met ’n beskermende serosa, die tunica vaginalis, waarin die testikels effens kan beweeg.
Onder die tunica vaginalis is die tunica albuginea, ’n redelik stewige omhulsel. Dit bestaan uit fibrillêre bindweefsel en word aan die agterkant breër en vorm die mediastinum testis. Van hieruit verdeel bindweefselwande die testikel in ongeveer 250 piramiedvormige lobbe (lobuli). Die tunica vasculosa bevat ’n netwerk bloedvate en is onder die tunica albuginea geleë.
In elke lob is daar een tot vier lang saadbuisies (tubuli semeniferi), waarin die saadselle ryp word. Die buisies is ingebed in bindweefsel; hulle is sowat 400 meter lank en maak die helfte van die testikels se massa uit. Tussen die saadbuisies is Leydig-selle, wat testosteroon vervaardig.
Aan die einde van elke buisie vernou dit. Hier verander die meerlagige epiteel van die buisies in ’n eenlagige kubiese epiteel met mikrovilli. Dié deel van die buisies word die tubuli recti genoem. Hulle verbind die buisies met die rete testis, ’n netwerk buisies wat in die bindweefsel van die mediastinum testis geleë is. Uit die rete testis word die spermselle deur die ductuli efferentes na die bybal (epididimis) vervoer.
Die bloedtoevoer na die testikels word deur die arteriae testiculares beheer. Die bloed word weer weggevoer deur are wat saam ’n netwerk vorm: die plexus pampiniformis. Laasgeneoemde vorm eindelik aan elke kant ’n vena testicularis.
Combretum pellegrinianum
Combretum pellegrinianum is 'n struik of klein boompie wat aan die familie Combretaceae behoort. Die spesie is inheems aan Nigerië en Gaboen.
Adam Kok
Adam Kok kan verwys na drie persone:
Babiana karooica
Babiana karooica is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap en is deel van die fynbos. Dit kom vanaf Oudtshoorn tot by De Rust voor en het 'n voorkomsgebied van 120 km². Die plant het van sy habitat afgestaan aan ontwikkeling en gewasverbouing.
Simferopol
Simferopol (Russies: Симферополь; Oekraïens: Сімферополь; Krim-Tataars: Aqmescit) is die hoofstad van die Outonome Krimrepubliek op die Krim-skiereiland in Oekraïne. Die stad self vorm 'n distrik binne die outonome republiek en is ook die bestuurlike sentrum van die gelyknamige Simferopol-distrik rondom die stad. Simferopol is langs 'n klein rivier, die Salgir, aan die noordekant van die Krimgebergte geleë. Die stad het 362 366 inwoners (2013).
Geskiedenis
Binne die stadsgrense is die beroemde argeologiese reste van die Skitiese stad, Neapolis. Nadat die Skitiërs deur die Gote verdryf is, stig die Krim-Tatare die stad Aqmescit.
Die Krim word later onder leiding van Katharina II deur Rusland verower en die stad se naam word in 1784 na Simferopol verander. Die naam kom van die Griekse Sympheropolis (Συμφερόπολις).
Pratt & Whitney PW4000
Die Pratt & Whitney PW4000 is 'n familie van hoë-omleiding-verhouding turbowaaiervliegtuigenjins met 'n gesertifiseerde stukrag wat wissel van 52 000 tot 99 040 lbf (230-441 kN). Dit het 'n veel wyer toepassing gevind as sy voorganger, die JT9D-reeks.
Peter Archer (akteur)
Peter Archer (8 Julie 1943 – 13 April 2000) was 'n Australiese akteur. Hy was bekend vir sy rolle in die rolprente Enter the Dragon (1973) en Bruce Lee and Kung Fu Mania (1992).
Simferopol
Geskiedenis
In 1802 word Simferopol die administratiewe sentrum van die Taurida-regering. Gedurende die Krimoorlog (tussen 1854 en 1856) was Russiese soldate en 'n hospitaal hier gesetel. In die tyd is meer as 30 000 Russiese soldate in en om die stad begrawe.
Gedurende die twintigste eeu word Simferopol weereens deur oorloë geteister. Aan die einde van die Russiese Burgeroorlog was die hoofkwartier van generaal Pjotr ​​Wrangel, die leier van die anti-Bolsjewistiese Wit Weermag hier geleë. Op 13 November 1920 verower die Rooi Leër die stad en op 18 Oktober 1921 word Simferopol die hoofstad van die Krimse Outonome Sosialistiese Sowjetrepubliek.
Gedurende die Tweede Wêreldoorlog is die stad tussen 1 November 1941 en 13 April 1944 deur die Duitse weermag beset. Nazi-Duitsland maak homself aan 'n massaslagting skuldig deur 22 000 inwoners om die lewe te bring. Op 'n enkele dag, op 13 Desember 1941, is 14 300 inwoners deur die Einsatzgruppen D onder leiding van Otto Ohlendorf gedood.
Nadat die Sowjetsoldate die stad weer in April 1944 herower, word die Krim-Tatare op 18 Mei van dieselfde jaar onder dwang na Sentraal-Asië gedeporteer.
Na die oorlog is Simferopol op 26 April 1954 deur Nikita Chroesjtsjof (saam met die res van die Krim) van Rusland na Oekraïne oorgedra. Die Sowjetunie stort egter in 1991 ineen en Simferopol word die hoofstad van die Outonome Krimrepubliek binne 'n onafhanklike Oekraïne.
In 2014 is die stad, met die res van die Krim, weereens deur Rusland geannekseer. Dit volg nadat die plaaslike bevolking 'n referendum uitgeroep en oorweldigend ten gunste van hereniging met Rusland gestem het.
Demografie
Die inwoners van Simferopol is merendeels etniese Russe. Daarnaas het die stad ook 'n groot Oekraïense en Tataarse minderhede. Nadat die Krim-Tatare in die jare negentig vanuit ballingskap teruggekeer het, het verskeie nuwe Krim-Tataarse voorstede ontstaan.